
Poznat mi je ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da dojenjem postaje zabranjeno sve što je zabranjeno po krvi, ali ne znam tačno ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** toga hadisa. Molim objašnjenje!


* 
* 
* 
* 
* 
* 
* 

 
Da li dojenjem postaje zabranjeno sve što i po krvi?

Aiša i Ibn Abbas, radijallahu anhum, prenijeli su da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Zabranjeno je po mlijeku sve ono što je zabranjeno po krvi*.” (Buharija i Muslim.) ***[Hadis](https://pitajucene.com/search/Hadis/questions/ "Pretraži pitanja o hadisima")*** je prilično jasan i oko njegovog značenja jednoglasni su svi islamski učenjaci. (Vidjeti: *Medžmu’ul-fetava*, 34/25 i 28.)


Sa svim osobama s kojima je zabranjeno stupiti u bračnu vezu zbog krvnog srodstva zabranjeno je stupiti u bračnu vezu nakon šerijatski potpunog dojenja. Dakle, kada muško dijete podoji neku ženu, stalno su mu zabranjene sljedeće osobe: njegova dojilja (majka po mlijeku) i njena majka, majka njenog (dojiljinog) muža (nena po mlijeku), njena kćerka, bez obzira rodila se prije njegovog dojenja ili poslije (sestra po mlijeku), njena sestra (tetka po mlijeku), kćerka njene kćerke (jer im je on daidža po mlijeku), sestra njenog muža (tetka po mlijeku), kćerka njenog sina (amidža po mlijeku), kćerka njenog muža (sestra po mlijeku s očeve strane), sestre njenog muža (tetke po mlijeku) i njena inoća (maćeha po mlijeku). Bitno je naglasiti da se ovaj ***[propis](https://pitajucene.com/search/Propis/questions/ "Pretraži pitanja o propisima")*** veže isključivo za dijete koje je dojilo, a ne za njegovu rodbinu. Tako, naprimjer, njegova sestra po krvi nije sestra njegovom bratu po mlijeku, niti je njegov brat po krvi sin njegove dojilje, već se smatraju strancima, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


